Četvrtak: 30. travanj 2020.

HJ: Velikoe početno slovo u pisanju imena nebeskih tijela

U udžbeniku na str. 127. pročitajte tekst. Pogledajte kako su napisana imena nebeskih tijela.

Vidite da se spominju planete, sateliti, zviježđa, zvjezdani trag...

U bilježnice napišite – naslov

Veliko početno slovo u pisanju imena nebeskih tijela

Merkur, Venera, Zemlja, Mars, Jupiter, Saturn, Uran i Neptun su planete.

Vrte se oko Sunca. Naš planet je Zemlja. Njezin satelit je Mjesec.

Najbliži planet Suncu je Merkur. Planet Saturn ima prsten.

Do nedavno se Pluton smatrao planetom.

Naša galaksija još se zove Kumova slama. U zviježđu Škorpion najsjajnija je zvijezda Antares.

Veliki i Mali medvjed pomažu nam da pronađemo zvijezdu Sjevernjaču.

U imenima nebeskih tijela velikim početnim slovom pišemo prvu riječ, a ostale ako su vlastita imena.

DZ

Pisanim slovima u bilježnicu prepiši tekst. Piši uredno kemijskom olovkom. Zadaću mi pošalji.

OKO ZVIJEZDE SUNCA VRTE SE PLANETI: MERKUR, VENERA, ZEMLJA MARS, JUPITER, SATURN, URAN I NEPTUN. MJESEC JE NEBESKO TIJELO KOJE SE VRTI OKO ZEMLJE. NAŠA GALAKSIJA ZOVE SE KUMOVA SLAMA. NOĆU SE LIJEPO VIDE ZVIJEZDE MALOG MEDVJEDA I VELIKOG MEDVJEDA.

.